open-index/open-wikipedia-markdown huggingface dataset:
მიშლინ კალმი-რე

**მიშლინ კალმი-რე** (; დ. 8 ივლისი, 1945, ქ. სიონი, შვეიცარია) —  შვეიცარიის 160-ე ფედერალური და მეორე ქალი-პრეზიდენტი. დაიბადა ჩარლზ და ადელაინ რეიების ოჯახში. უმაღლესი განათლება მიიღო სანქტ-მორიცის უნივერსიტეტში და 1963 წელს მიიღო პოლიტიკურ მეცნიერებათა სპეციალისტის დიპლომი.

## პოლიტიკური კარიერა 
* 1979 —  გახდა შვეიცარიის სოციალ-დემოკრატიული პარტიის წევრი.
* 1981—1997 ჟენევის  კანტონის საკანონმდებლო ორგანოს წევრი, პარალელურად კი იყო პარტიის ჟენევის ორგანიზაციის ხელმძღვანელი.
* 2003-დან ფედერალური საბჭოს კონსული და საგარეო საქმეთა მინისტრი.
* 2006 — შვეიცარიის ფედერალური ვიცე-პრეზიდენტი.
* 2007 — შვეიცარიის ფედერალური პრეზიდენტი.
* 2008-დან  კვლავ ფედერალური საბჭოს კონსულია.

## ოჯახი 
მიშლინ რეი 1966 წელს დაქორწინდა ანდრეი კალმიზე, რომელთანაც შეეძინა 2 შვილი.

## იხილეთ აგრეთვე
* ქალი პრეზიდენტების სია

## რესურსები ინტერნეტში
*ინფორმაცია და ფოტო 
*ოფიციალური საიტი

კატეგორია:შვეიცარიის პრეზიდენტები
კატეგორია:შვეიცარიელი ქალი პოლიტიკოსები
კატეგორია:დაბადებული 8 ივლისი
კატეგორია:დაბადებული 1945
კატეგორია:ქალი პრეზიდენტები
კატეგორია:ევროპის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:ცოცხალი ადამიანები
ეზდიხანა

**იეზდიხანა** (ქურთ.**Êzdîxane** [ეზდიხანა] (სრულიად ეზიდები). როგორც ვარაუდობენ ისტორიკოსები გაჩნდა XII საუკუნეში, როდესაც შიხადიმ გაათავისუფლა არაბებისგან ეზიდთა წმინდა ტაძარი ლალეში. იეზდიხანა შედგება ეზიდებისგან იგი როგორც მთელი ეზიდთა საზოგადოება, იყოფა სამ ნაწილად: **შეიხები, ფირები** და **მრიდები**. მიუხედავად ერთი რელიგიისა მკაცრად არის აკრძალული ამ სამი კასტის შეერთება ან დანათესავება.

## შეიხები 
როგორც ირწმუნებიან სხვადასხვა ქურთოლოგები, პირველი შეიხი იყო ეზიდიზმის რეფორმატორი შიხადი. შეიხები სასულიერო  პირებად ითვლებიან. და ჰყავთ თავისი ოჯახები, რომლებიც მიმართავენ მათ სხვადასხვა ღონისძიებების დროს. საქართველოში 6 ათასამდე შეიხი ცხოვრობს. თვით ისინიც იყოფიან სამ ნაწილად და სხვადასხვა ტომებად:

**ადანი**, **ყათანი** და **შამსანი**.
რომლებიც შეადგენენ შემდეგ ტომებს:
* **შეხე შიხსნ**
* **შეხე შეხუბაქრ**
* **შეხე შამსადინ**
* **შეხე შეხმანდა**
* **შეხე შარჶადინა** და ა.შ.

## ფირები 
ფირები როგორც შეიხები ეზიდიზმის სულიერ პირებათ ითვლებიან. საქართველოში მათი რაოდენობა 4 ათასს არ აღემატება. მათთაც როგორც შეიხებს აქვთ ტომები:

* **ფირე ჩელე**
* **ფირე ბარი**
* **ფირე ომარხალი**
* **ფირე ისებია** და ა.შ

## მრიდები 
მრიდები იეზდიხანის ყველაზე მსხვილი ნაწილია. მაგრამ ისინი არ არიან სულიერი პირები, «მრიდ» მოწაფეს ნიშნავ და სწორედ ამიტომ ყველა მრიდს თავისი შეიხი და ფირი ჰყავს. ისინი თავისებურად იყოფიან 3 კონფედერაციად, ბევრ ტომის კავშირად და მრავალ ტომად.
მრიდების კონფედერაციებია: **ზუყრი** (ვანის ეზიდები), ყარსის ეზიდები და მესოპოტამიის ეზიდები.
ტომთა კავშირები:
* **სიფკანი**
* **როჟკანი**
* **მაჰამდჲნ** და ა.შ
მრიდების ტომებია:
* **ანყოსი**
* **რაჯავი**
* **ბუდი**
* **ბალი**
* **ბუფკი**
* **საჰანი**
* **როჟკი**
* **მაჰამდი**
* **ქლერი**
* **სიპკი** და ა.შ.

## ლიტერატურა 
* **Племена Курдов-Езидов на Южном кавказе и в Германии** - ქარამე ანყოსი. თბილისი 2004 წ.
* **ჶარზე ბრატჲე** - ქარამე ანყოსი. თბილისი 2000 წ.

## რესურსები ინტერნეტში 
ეზდიხანა.ru  

## სქოლიო
კატეგორია:ეზიდიზმი
Flaming (პინკ ფლოიდის სიმღერა)

„**Flaming**“ — ინგლისური პროგრესული როკ-ჯგუფ პინკ ფლოიდის მეოთხე სიმღერა სადებიუტო ალბომზე *The Piper at the Gates of Dawn* (1967)

## ისტორია 
ეს სიმღერა დაწერა სიდ ბარეტმა. შინაარსი აგებულია ორ მეგობარს შორის ბავშვურ თამაშზე. მას შემდეგ, რაც ჯგუფს დეივიდ გილმორი შეუერთდა, სიმღერა დარჩა პროგრამაში ცოტა ხნით.

„Flaming“ იყო პინკ ფლოიდის მესამე ამერიკული სინგლი. ის ჩარტებში ვერ მოხვდა. სინგლის მონო ვერსია ცოტათი განსხვავდება ჩანაწერის სხვა სტერეო და მონო ვერსიებისგან. ეს სინგლი გამოიცა „Apples and Oranges“/„Paint Box“-ის ნაცვლად, რომელმაც ვერ მოახერხა ბრიტანულ ჩარტებში მოხვედრა.

„Flaming“ აგრეთვე იყო პირველი პინკ ფლოიდის ორი სინგლიდან, რომლებიც გამოიცა აშშ-ში Tower Records-ის ლეიბლით და არ გამოცემულა ბრიტანეთში. მეორე ასეთი სინგლი იყო „Let There Be More Light“ / „Remember a Day“.

## სხვა ვერსიები 
Flaming-ის პოსტ-ბარეტული შესრულების დროს წამყვან ვოკალს ასრულებდა დეივიდ გილმორი.

## პერსონალი 
* სიდ ბარეტი – ელექტროგიტარა, 12 სიმიანი აკუსტიკური გიტარა, წამყვანი ვოკალი, დასაქოქი სათამაშოები
* რიჩარდ რაიტი – Farfisa-ს ორგანი, ჰემონდის ორგანი, ლოურის ორგანი, პიანინო, ბეკ-ვოკალი, დასაქოქი სათამაშოები
* როჯერ უოტერსი – ბას-გიტარა, სლაიდ-სასტვენი, ბეკ-ვოკალი, დასაქოქი სათამაშოები
* ნიკ მეისონი – დასარტყმელი საკრავები, პერკუსია, დასაქოქი სათამაშოები

## სქოლიო 
კატეგორია:პინკ ფლოიდის სიმღერები
კატეგორია:1967 წლის სიმღერები
კატეგორია:1967 წლის სინგლები
ლი ნორისი

**ლი მაიკლ ნორისი** (დ. 25 სექტემბერი, 1981, გრინვილი, (ჩრდილოეთ კაროლინა), აშშ) — ამერიკელი  მსახიობი, რომელიც თამაშობდა სტიუარტ მინკუსის როლს ტელეკომპანია ABC-ის სერიალში „ბიჭი შეხვდა მსოფლიოს“, ჩაკი ლი ტორკელსონის როლს სერიალში „ტორკელსონები“ (ტელეკომპანია NBC) და მარვინ „მოუტ“ მაკფედენის როლს სერიალში „One Tree Hill“.

## რესურსები ინტერნეტში
*

კატეგორია:ამერიკელი მსახიობები
კატეგორია:დაბადებული 1981
კატეგორია:დაბადებული 25 სექტემბერი
კატეგორია:ცოცხალი ადამიანები
მხეცი (პერსონაჟი)

**დოქტორი ჰენრი ფილიპ ”ჰენკ” მაკ-კოი (მხეცი)** — გამოგონილი პერსონაჟი, Marvel Comics-ის სუპერგმირი, იქს-ადამიანების წევრი. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პირველად გამოჩნდა კომიქსში იქს–ადამიანები (ნაწ. 1) #1 (1963 წლის სექტემბერი).

თავდაპირველად, ჰენკ მაკ-კოი იყო მუტანტი, რომელიც ფლობდა მაიმუნის-მსგავს ზეადამიანურ ფიზიკურ ძალას, სიმარდეს, დიდი ზომის ფეხებსა და ხელებს. სხვა მხრივ ჩვეულებრივ ადამიანს ემსგავსებოდა. მხეცად გარდაქმნის შემდგომ კი მუტანტმა შეიძინა ცხოველის-მსგავსი გარეგნობა: ლურჯი ბეწვი, წვეტიანი ყურები, ბასრი კბილები და ბრჭყალები, კატისებრთა თვისებები. მისმა ფიზიკურმა შესაძლებლობებმა და მგრძნობელობამ უმაღლეს დონეს მიაღწია.

მიუხედავად მისი გარეგნობისა, იგი არაჩვეულებრივი ხელოვანი და მეცნიერი, ბიოქიმიასა და გენეტიკაში მსოფლიოში აღიარებული მკვლევარი, იქს-ადამიანების მკურნალი ექიმი და მეცნიერებისა და მათემატიკის მასწავლებელია ქსავიეს ინსტიტუტში. ჰენკი აგრეთვე პოლიტიკური ფიგურაა. ცხოველური ინსტინქტების, საზარელი გარეგნობისა და სოციალური გაკიცხვის შიშის გამო, ჰენკმა მთელი სიცოცხლე უკეთესი მსოფლიოს შექმნას მიუძღვნა - ადამიანებისა და მუტანტებისათვის.

[left|thumb|ჰენკ მაკ-კოი, (”მხეცად” გარდაქმნამდე). იქს-ადამიანები  (ნაწ. 1) #8. გარეკანი. [ჯეკ კირბის ნამუშევარი.]]

წლების მანძილზე, მხეცი იქს-ადამიანების ერთ-ერთი ცენტრალური ფიგურა იყო, ასევე შურისმაძიებლებისა და მცველების წევრი. პერსონაჟი პირველად 2003 წელს გამოჩნდა სრულმეტრაჟიან ფილმში იქს-ადამიანები 2 - მცირე ეპიზოდში. 2006 წელს კი ფილმში იქს-ადამიანები, უკანასკნელი ბრძოლა, სადაც მას მსახიობი კელსი გრამერი ანსახიერებს. 2008 წლის მაისში, გაზეთ Wizard-ის ყველა დროის 200 საუკეთესო კომიქსის პერსონაჟს შორის მხეცმა 180-ე ადგილი დაიკავა.

## მუტანტად გარდაქმნა 
ჰენკი დაბადებიდანვე ფლობდა უდიდეს ძალასა და ფიზიკურადაც (გიგანტური სხეული - ხელები, ფეხები) ძლიერ განსხვავდებოდა ჩვეულებრივი ადამიანებისაგან. მისი უცნაური გარეგნობა იყო ის ერთადერთი მიზეზი, რის გამოც დოქტორი ჰენკ მაკ-კოი შეუდგა მუტანტთა გენების შესწავლასა და შეეცადა აღმოეჩინა ის ალტერნატიული გზა, რისი მეშვეობითაც თავად შეძლებდა ”განკურნებას”.

დიდხნიანი შრომის შემდგომ ჰენკი იძულებულია საკუთარ თავზე გამოსცადოს ”წამალი”. დოქტორ მაკ-კოის მოლოდინის საწინააღმდეგოდ, იგი უეცრად ემსგავსება ცხოველს და საბოლოოდ რწმუნდება, რომ ”დაავადებისაგან” განკურნება შეუძლებელია (ან ძალზედ რთული). თუმცა ჰენკს, წარუმატებლობის მიუხედავად, არ შეუწყვეტია დაწყებული სამუშაოები და მალე, როგორც დიდმა მეცნიერმა, მსოფლიო მასშტაბით აღიარება მოიპოვა.

## რესურსები ინტერნეტში 
*

კატეგორია:1963 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის სუპერგმირები
Nada Surf

**Nada Surf** — ამერიკული ალტერნატიული როკ-ჯგუფი. ჩამოყალიბდა 1992 წელს, ნიუ იორკში. მასში შედიან: მეთიუ კოუსი (გიტარა, ვოკალი), აირა ელიოტი (დასარტყმელი საკრავები, ბეკ-ვოკალი) და დანიელ ლორკა (ბასი, ბეკ-ვოკალი). ჯგუფი ცნობილი გახდა სიმღერით „Popular“, რომელიც გამოვიდა 1996 წელს.

## დისკოგრაფია
;სტუდიური ალბომები
* *High/Low* (1996)
* *The Proximity Effect* (1998)
* *Let Go* (2002)
* *The Weight Is a Gift* (2005)
* *Lucky* (2008)
* *If I Had A Hi-Fi* (2010)
* *The Stars Are Indifferent to Astronomy* (2012)
* *You Know Who You Are* (2016)

## რესურსები ინტერნეტში 
*

კატეგორია:1990-იანი წლების მუსიკალური ჯგუფები
კატეგორია:ამერიკული ალტერნატიული როკ-ჯგუფები
კატეგორია:1992 წელს ჩამოყალიბებული ჯგუფები
ჰეილი ჯეიმზ სკოტი

**ჰეილი ჯეიმზ სკოტი** — გამოგონილი პერსონაჟი, რომელსაც ასახიერებს ბეტანი ჯოი გალეოტი, სერიალში *One Tree Hill*. ჰეილი არის ლუკას სკოტის საუკეთესო მეგობარი და ასევე მისი რძალი, ნეიტან სკოტის ცოლი და ჯეიმზ ლუკას სკოტის დედა.

კატეგორია:გამოგონილი პერსონაჟები
კატეგორია:One Tree Hill-ის პერსონაჟები
სურამის წმინდა გიორგის ეკლესია

მინი|250პქ|წმინდა გიორგის ტაძარი სურამის ციხიდან
**სურამის წმინდა გიორგის ტაძარი** — დაბა სურამში, თბილისი-ქუთაისის საავტომობილო გზის მარცხენა მხარეს მდებარე ტაძარი. თარიღდება  XVIII-XIX საუკუნეებით. 1968 წელს გაუკეთდა რესტავრაცია. 

ეკლესია ჯვარ-გუმბათოვანი ნაგებობაა (11,5 X 17,2 მეტრი), რომელსაც დასავლეთით სამრეკლო ეკვრის. ნაგებია აგურითა და ნატეხი ქვით. შესასვლელი სამხრეთით და დასავლეთითაა. შიდა ჯვაროვანი სივრცე იქმნება ცენტრალური გუმბათქვეშა კვადრატიდან ოთხივე მხრივ გამოწვდილი მკლავებით. აღმოსავლეთის მკლავი დასრულებულია ნახევარწრიული ღრმა აფსიდითა და ბემით. დანარჩენი მკლავები ოთკუთხაა. სამხრეთისა და ჩრდილოეთის მკლავები მოკლეა,  დასავლეთისა შედარებით გრძელი. აფსიდის ღერძზე ერთი მაღალი სარკმელია, რომლის გვერდებზე თითო თაღოვანი ნიშია. საკურთხევლის ბაქანი შემაღლებულია და ბემის საზღვრებს სცილდება. საკურთხევლის ცენტრში სატრაპეზო ქვა დგას. საკურთხევლის ჩრდილოეთით და სამხრეთით  სათავსებია (სამკვეთლო და სადიაკვნე). ეკლესიის გრძივ კედლებში გაჭრილია ორ-ორი სარკმელი, ხოლო გუმბათის ყელში 12 დიდი თაღოვანი სარკმელია. გუმბათი ბემის შვერილებსა და დასავლეთის ორ თავისუფლად მდგომ ბოძზე დაყრდნობილ ნახევარწრიულ თაღებზეა აღმართული. ეკლესიის ინტერიერი მოხატულია. ტაძრის სამრეკლო ოთხსართულიანია. შესასვლელი დასავლეთიდანაა, ეკლესიის კარის ღერძზე. ბოლო  სართული პირამიდული სახურავით დასრულებული, თაღებით გახსნილი რვაწახნაგა ფანჩატურია, რომლის გუმბათის წყობაში გადებულია ზარების ჩამოსაკიდი ხის ძელები. სამრეკლოს ქვიშაქვის პროფილირებული ლავგარდანი აქვს.

## გალერეა 

სურათი:Surami st. georg.jpg|ხედი ჩრდილოეთიდან
სურათი:St. george church of surami.JPG|ხედი დასავლეთიდან
სურათი:Church in Surami.jpg|ხედი დასავლეთიდან
სურათი:Inscription of Surami st. George Church.JPG|ქართული წარწერა ეკლესიის ამბიონზე

## ლიტერატურა
## რესურსები ინტერნეტში
* 

კატეგორია:ხაშურის  მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:სურამი
კატეგორია:კულტურული მემკვიდრეობის ძეგლები შიდა ქართლის მხარეში
კატეგორია:XVIII საუკუნის ეკლესიები
ანა კურნიკოვა

**ანა კურნიკოვა** ( დ. 7 ივნისი, 1981, მოსკოვი, რსფსრ, სსრკ) — რუსი მოდელი და ყოფილი პროფესიონალი ჩოგბურთელი, მსოფლიოს ყოფილი მერვე ჩოგანი.

კურნიკოვამ ერთეულთა თანრიგში ვერ შეძლო WTA-ის ტურნირის მოგება, თუმცა იგი წარმატებული იყო წყვილებში, სადაც შვეიცარიელ მარტინა ჰინგისთან ერთად 2 ავსტრალიის ღია პირველობა და 2 წლის შემაჯამებელი ტურნირი მოიგო. კურნიკოვა წყვილთა რეიტინგში 10 კვირის განმავლობაში იკავებდა პირველ ადგილს.

ანამ კარიერაში ბოლო მატჩი 2003 წელს ჩაატარა, როდესაც იგი 22 წლის იყო. კარიერის დასრულების მთავარი მიზეზი გახდა ზურგის და ხერხემლის ქრონიკული პრობლემები. კურნიკოვა ასევე მსოფლიოში ერთ-ერთი ყველაზე წარმატებული და პოპულარული მოდელი იყო. მას მრავალი მილიონიანი კონტრაქტი ჰქონდა გაფორმებული. 2010 წელს, მან აშშ-ის მოქალაქეობა მიიღო.

## სტატისტიკა და მიღწევები
### დიდი სლემის ტურნირების ფინალები
#### წყვილები: 3 (2–1)
#### შერეული წყვილები: 2 (0–2)
### წლის შემაჯამებელი ტურნირის ფინალები: 2 (2–0)
(დ) – დახურული კორტი

## რესურსები ინტერნეტში 
* 
* კურნიკოვა WTA-ს ოფიციალურ საიტზე
* კურნიკოვა ITF-ის ოფიციალურ საიტზე 
* კურნიკოვა ფედერაციის თასის ოფიციალურ საიტზე 

## სქოლიო
კატეგორია:რუსი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:რუსი მოდელები
კატეგორია:დაბადებული 1981
კატეგორია:დაბადებული 7 ივნისი
კატეგორია:ცოცხალი ადამიანები
კატეგორია:მოსკოვში დაბადებულები
ჯანგირ აღა

**ჯანგირ აღა** (ქურთ. *Cangîr Axa* (დ. 1874, ჩობუღლი, ვანის ვილაიეთი, ოსმალეთის იმპერია – გ. 1943, სარატოვი, სსრკ) — ეზიდთა და ასევე სომხეთის ეროვნული გმირი.

დაიბადა სოფელ ჩობუღლიში, ვანის ვილაიეთი, ოსმალეთის იმპერია. მანდიკის ტომის მეთაურის ხათიბ-აღის შვილი. მონაწილეობდა პირველ მსოფლიო ომში. 1915 წელს რუსეთის იმპერიას ჩაბარდა და მოქალაქეობა თხოვა. 1918 წელს სომხეთის რესპუბლიკის არმიაში გენერალ ანდრანიკთან ერთად მეთაურობს. 1939 წელს იყო რეპრესირებული სარატოვის ციხეში. 1943 წელს იქვე გარდაიცვალა.

## სახალხო სიმღერები ჯანგირ აღაზე 
## ლიტერატურა 
* **«Езиды Ванского Вилайета Османской империи Турции»** - ქარამე ანყოსი 2008

კატეგორია:ქურთები
კატეგორია:ეზიდები
პოლარული ციალი

thumb|230px|ჩრდილოეთის ციალი
**პოლარული ციალი** — პლანეტათა ატმოსფეროს ზედა ფენების (ლუმინესენციის) ნათება, რომელიც მაგნიტოსფეროს მოიცავს, მზის ქარის ნაწილაკებით დამუხტული მათი ურთიერთქმედების შედეგად.

## დედამიწის პოლარული ციალი 
მინი|230x230პქ|კოსმოსიდან გადაღებული ჩრდილოეთის ციალი
პოლარული ციალი ორივე ნახევარსფეროს მაღალი განედების ოვალური სარტყელის ზონებში აღინიშნება, რომელთაც დედამიწის მაგნიტური სარტყელი არტყამს, ანუ ავრორალურ ოვალებში. ავრორალური ოვალების დიამეტრი წყნარი მზის პირობებში 3000 კვ. მეტრს შეადგენს, დღის მხარეს ზონის საზღვარი მაგნიტური პოლუსიდან 10–16° არის დაშორებული, ღამით — 20–23°. რამდენადაც დედამიწის მაგნიტური პოლუსების გეოგრაფიულს ჩამორჩება ~12°-ით, პოლარული ციალი შეინიშნება 67–70° განედებზე. თუმცა, მზის აქტიურობისას ავრორალური ოვალი ფართოვდება და ქვედა განედებშიც — 20–25° შეიძლება შემჩნევა, ანუ მათი გამოვლინების ჩვეულებრივი საზღვრებიდან ჩრდილოეთით ან სამხრეთით.

პოლარული ციალი გაზაფხულობითა და შემოდგომობით უფრო ხშირია, ვიდრე ზამთრობით და ზაფხულობით. სიხშირის პიკი საგაზაფხულო და საშემოდგომო ბუნიობისას (დღე-ღამტოლობის დროს) აღწევს. პოლარული ციალისას ჭარბი რაოდენობით ენერგია გამოიყოფა, (2007 წლის აღრიცხვით — 5x1014 ჯოულით, დაახლოებით იმდენი, რამდენიც 5,5 ბალიანი მიწისძვრისას. კოსმოსიდან დაკვირვებისას პოლარული ციალი ცის სწრაფცვლადი ფერთა ნათების, მოძრავი სხივების, ხაზების, გვირგვინებისა და „ფარდების“ ბზინვარებით ვლინდება. პოლარული ციალის ხანგრძლივობა რამდენიმე საათიდან რამდენიმე დღემდე გრძელდება.

## რესურსები ინტერნეტში 
* Physics of the Aurora
* STD Aurora Monitor (Auroral Activity and Space Weather Monitoring Software)
* Northern Lights Gallery

კატეგორია:ასტროფიზიკა
მუჯურეთული

**მუჯურეთული** — ქართული აბორიგენული წითელყურძნიანი საღვინე ვაზის ჯიში რაჭა-ლეჩხუმიდან.

გავრცელებულია რაჭა-ლეჩხუმში, ძირითადად ამბროლაურისა და ცაგერის მუნიციპალიტეტებში.

## ბოტანიკური აღწერა
ზრდასრული ფოთოლი საშუალო ზომის და მომრგვალოა ან მცირედ ოვალური ფორმის, სამ-ხუთნაკვთიანია. ფოთლის ქვედა მხარე დაფარულია სქელი აბლაბუდისებრ-ჯაგრისებრი შებუსვით. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური ან კონუსური ფორმის, ხშირად მხრიანი, თხელი ან საშუალო სიკუმსის. მარცვალი საშუალო ზომისაა, ოვალური ან მოგრძო კვერცხისებრი ფორმის, ბოლო განიერი, მარცვლის ყუნწისკენ შევიწროებული. კანი თხელი და საკმაოდ მკვრივი აქვს, დაფარულია სქელი ცვილისებრი ნაფიფქით, რაც სიმწიფეში მუქ იისფერ შეფერვას აძლევს. რბილობი მკვრივია, საკმაოდ ხორციანი და წვნიანი, ძალიან სასიამოვნო ტკბილი გემოთი და სუსტად გამოხატული ჯიშური არომატით.

ვაზი საშუალო ზრდისაა. სავეგეტაციო პერიოდი კვირტის გაშლიდან სრულ სიმწიფემდე 176-186 დღეა. სრულ სიმწიფეში ოქტომბრის შუა რიცხვებში შედის. მტევნის საშუალო წონა 60-90 გრამია, საჰექტარო მოსავლიანობა კი 6.0-8.0 ტონა. ყურძნის სრული სიმწიფის პერიოდში მისი შაქრიანობა აღწევს 25-30%-ს, ხოლო მჟავიანობა — 6-7 გ/ლ-ს.

მუჯურეთულისა ღა ალექსანდროულის კუპაჟით მიიღება მეტად მაღალხარისხიანი და ორიგინალური ბუნებრივად ნახევრად ტკბილი ღვინო „ხვანჭკარა“. ჯიშური ღვინო ხასიათდება ინტენსიური მუქი ლალისფერი შეფერვით, გამჭვირვალობით, სხეულით, სინაზით, ალკოპოლისა და მჟავიანობის ნორმალური შეფარდებით, დიდი ჰარმონიულობით და მაღალი გემური მაჩვენებლებით.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 256

კატეგორია:რაჭა-ლეჩხუმის ვაზის ჯიშები
კატეგორია:ვაზის წითელყურძნიანი საღვინე ქართული ჯიშები
მუჰამად იბნ ხალიდის შემოსევა

**მუჰამად იბნ ხალიდის შემოსევა** — საქართველოში, დაახლოებით 842 წელს, არაბთა სახალიფოსაგან განმდგარი თბილისის ამირა   საჰაკის დასამორჩილებლად მოწყობილი ლაშქრობა ხალიფა ალ-ვასიკის (842—847) დროს.

ქართველი მთავრები ცდილობდნენ გამოეყენებინათ არაბთა ურთიერთბრძოლა. ტაო-კლარჯეთის კურაპალატი ბაგრატ აშოტის ძე მუჰამად იბნ ხალიდის მიემხრო; სანაცვლოდ არაბთა სარდალმა მას ქართლი უბოძა. ქართველ-არაბთა შეერთებულმა ლაშქარმა მალე უფლისციხე დაიკავა. ამირა საჰაკი სოფ. რეხასთან შეხვდა მათ. ამ ბრძოლაში ვერც ერთმა მხარემ ვერ გაიმარჯვა და მუჰამადი ბარდავს წავიდა.

მუჰამად იბნ ხალიდის ამ ლაშქრობას, როგორც ჩანს, შედეგი არ მოჰყოლია.

## ლიტერატურა
**ჯავახიშვილი ივ.*, ქართველი ერის ისტორია, წგნ., 2, თბ., თბ., 1965;
**ჯანაშია ს.,* არაბობა საქართველოში, შრომები, ტ. 2, თბ., 1952;

## იხილეთ აგრეთვე
*ბუღა თურქის შემოსევა

კატეგორია:თბილისის საამირო
კატეგორია:ლაშქრობები საქართველოში
კატეგორია:არაბობა საქართველოში
მუჰაჯირები

**მუჰაჯირები** ( მუჰაჯირ „გადასახლებული, ემიგრანტები“) — ისლამის ქვეყნებში აღნიშნავს ემიგრანტებს, გადასახლებულთ. მუსლიმანური ტრადიციით, პირველი მუჰაჯირები იყვნენ წინასწარმეტყველ მაჰმადის მიმდევრები, რომლებიც 622 წელს მასთან ერთად გადასახლდნენ მექიდან იასრიბში (მედინაში).

## იხილეთ აგრეთვე
*მუჰაჯირობა

## ლიტერატურა
კატეგორია:ისლამის ისტორია
კატეგორია:არაბული სიტყვები და ფრაზები
კატეგორია:მოსახლეობის მიგრაცია
სარაჯიშვილი (თბილისის მეტრო)

**„სარაჯიშვილი“** (ყოფილი **„გურამიშვილი“**) — თბილისის მეტროპოლიტენის პირველი ხაზის ერთ-ერთი სადგური, რომელიც ახმეტელის თეატრისა და გურამიშვილის სადგურებს შორის მდებარეობს. იგი გაიხსნა 1989 წლის 7 იანვარს. არქიტექტორი — გ. მოძმანიშვილი. მშენებლობა განახორციელა „თბილმეტრომშენმა“.

სადგურის მოსაცდელი ვესტიბიული თეთრი მარმარილოთი მოპირკეთებული და განიერი სვეტებითაა დანაწევრებული, ხოლო ჭერზე დამონტაჟებულია თანამედროვე ტიპის მონიტორები. სადგურში შესასვლელი ერთი მხრიდანაა განლაგებული.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „სარაჯიშვილი“ თბილისის მეტროს ოფიციალურ საიტზე
* მეტროსადგური „სარაჯიშვილი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
ღრმაღელე (თბილისის მეტრო)

**ღრმაღელე** — თბილისის მეტროპოლიტენის პირველი ხაზის ერთ-ერთი სადგური, რომელიც გურამიშვილისა და დიდუბეს სადგურებს შორის მდებარეობს. იგი 1985 წელის 28 ნოემბერს გაიხსნა. სადგურის აქიტექტორები არიან თ. კალანდაძე და მ. თურქაძე; მხატვარი ზ. წერეთელი. მიწისზედა პავილიონი არ აქვს. მეტროში შესასვლელები მიწისქვეშა გადასასვლელიდანაა. სადგური აგებულია ღია წესით. კედლები მოპირკეთებულია ურალის მარმარილოთი, იატაკი — კურსების გრანიტით. მშენებლობას აწარმოებდა „თბილმეტრომშენი“.

მოსაცდელ დარბაზში კედლებზე მეტროს მშენებელთა პატივსაცემად შექმნილი ჰორელიეფური გამოსახულებებია.

## იხილეთ აგრეთვე 
* თბილისის მეტროპოლიტენის სადგურების სია

## სქოლიო 
კატეგორია:ახმეტელი-ვარკეთილის ხაზი
გურამიშვილი (თბილისის მეტრო)

**„გურამიშვილი“** (ყოფილი **„თემქა“**) — თბილისის მეტროპოლიტენის პირველი ხაზის ერთ-ერთი სადგური. მდებარეობს „სარაჯიშვილისა“ და „ღრმაღელეს“ შორის, ელმავალმშენებელ ქარხანასთან.

მიწისზედა პავილიონი არა აქვს. მეტროში შესასვლელი მიწისქვეშა გადასასვლელიდანაა (ესკალატორის საშუალებით). სადგური ღია წესითაა აგებული, კედლები მოპირკეთებულია სალიეთის წითელი და ურალის ღია ფერის მარმარილოთი, იატაკი — კურსების გრანიტით და მოლითის მარმარილოს ფილებით.

სადგურის მოსაცდელი ვესტიბულის შესასვლელის ზემოთ და მოპირდაპირე კედელზე ჰორელიეფური გამოსახულებებია. რელიეფზე ხელოვნებისა და მეცნიერების სხვადასხვა დარგის სიმბოლური გამოსახულებებია დატანილი, რომლებსაც ადამიანები განასახირებენ.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „გურამიშვილი“ თბილისის მეტროს ოფიციალურ საიტზე
* მეტროსადგური „გურამიშვილი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
ვოლფის პრემია ხელოვნებაში

**ვოლფის პრემია ხელოვნებაში** გაიცემა ყოველწლიურად ვოლფის ფონდის მიერ. ის ერთ-ერთია ექვს ვოლფის პრემიათაგან, რომელიც ამ ფონდმა დააწესა 1978 წელს. დანარჩენი პრემიები გაიცემა სოფლის მეურნეობაში, ქიმიაში, მათემატიკაში, მედიცინასა და ფიზიკაში. ხელოვნების პრემია ყოველწლიურად მონაცვლეობს მხატვრობას, მუსიკას, არქიტექტურასა და ქანდაკებას შორის.

## ლაურეატები
*აბადო ცერემონიაზე ვერ გამოცხადდა და შესაბამისად პრემია ამ წელს ვერ მიიღო. ვოლფის ფონდმა უნდა გადაწყვიტოს მიაკუთვნებს თუ არა მას ამ პრემიას მომდევნო წელს.

## სქოლიო 
კატეგორია:არქიტექტურული ჯილდოები
კატეგორია:ხელოვნების ჯილდოები
კატეგორია:მუსიკალური ჯილდოები
დიდუბე (თბილისის მეტრო)

**დიდუბე** — თბილისის მეტროპოლიტენის პირველი ხაზის ერთ-ერთი სადგური, რომელიც ღრმაღელეს და გოცირიძის სადგურებს შორის მდებარეობს. იგი 1966 წლის 16 იანვარს გაიხსნა. არქიტექტორები გ. მოძმანიშვილი და ნ. ლომიძე. 

მიწისზედა სადგური წარმოადგენს ღია პლატფორმას რკინაბეტონის გადახურვით. პლატფორმის ნაწილზე აღმართულია ორსინათლიანი ვესტიბიული — მსუბუქი რკინაბეტონის კარკასი დიდი შემინული ღიობებით. სადგური ქალაქის ქუჩებთან დაკავშირებულია კიბეებითა და გადასასვლელებით.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „დიდუბე“ თბილისის მეტროს ოფიციალურ საიტზე
* მეტროსადგური „დიდუბე“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
ავლაბარი (თბილისის მეტრო)

**ავლაბარი** (ყოფილი **26 კომისარი**) — თბილისის მეტროპოლიტენის პირველი ხაზის ერთ-ერთი სადგური, რომელიც თავისუფლების მოედნის და 300 არაგველის სადგურებს შორის მდებარეობს. იგი 1967 წლის 6 ნოემბერს გაიხსნა. არქიტექტორები ს. რევიშვილი, შ. ჩაჩანიძე, მხატვარი ზ. ლეჟავა.

ვესტიბიული ქვედა სადგურს უკავშირდება ესკალატორით. მიწისქვეშა დარბაზი გადახურულია კამარით, რომელიც ეყრდნობა შავი მარმარილოთი მოპირკეთებულ ბურჯებს.

2006 წელს სადგურის რეკონსტრუქცია ჩატარდა, რომელიც 4 სექტემბერს დასრულდა. სამუშაოების დროს, განახლდა მისი ზედა ვესტიბიული, დახრილი გვირაბი და მოსაცდელი დარბაზი. აგრეთვე ჩატარდა ტექნიკური სამუშაოები, რომლის დროსაც დამონტაჟდა სარეკლამო ბილბორდები და მონიტორები.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „ავლაბარი“ თბილისის მეტროს ოფიციალურ საიტზე
* მეტროსადგური „ავლაბარი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
პროფესორი იქსი

**პროფესორი ჩარლზ ფრენსის ქსავიე (პროფესორი X)** — გამოგონილი პერსონაჟი, Marvel Comics-ის სუპერგმირი, იქს-ადამიანების ლიდერი და დამაარსებელი.

პროფესორი იქსი უმაღლესი დონის ტელეპათი და მსოფლიოს ერთ-ერთი უძლიერესი გონების მფლობელია. შეუძლია წაიკითხოს, აკონტროლოს, გავლენა მოახდინოს ადამიანების გონებაზე. სამეცნიერო გენიოსი, მუტანტი ქსავიე აგრეთვე წამყვანი გენეტიკოსი, ბიოფიზიკოსი, ფსიქოლოგი, ფსიქიატრი, ანთროპოლოგია...

ფილმთა სერიაში „იქს-ადამიანები“ პერსონაჟს მსახიობები პატრიკ სტიუარტი და ჯეიმზ მაკევოი ანსახიერებენ. აღსანიშნავია, რომ პატრიკ სტიუარტი ახმოვანებს მუტანტს ვიდეო თამაშში X-Men Legends.

## რესურსები ინტერნეტში
*

კატეგორია:1963 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის სუპერგმირები
კატეგორია:Marvel Comics-ის ტელეპათები
გუპტას იმპერია

300პქ|მინიატიურა|გუპტას იმპერია თავისი არსებობის უმაღლეს წერტილში
**გუპტას იმპერია** (სანსკრ.: गुप्) — ინდოეთის უძლიერესი სახელმწიფო IV-VI საუკუნეებში, რომელიც ცივილიზაციის ერთ-ერთ უდიდეს ცენტრს წარმოადგენდა აზიაში. მისი დამაარსებელი იყო ჩანდრაგუპტა I. გუპტას პერიოდი ხასიათდება ინდოეთის დიდი კულტურული და ეკონომიკური აღმავლობით. განსაკუთრებით განვითარდა არქიტექტურა, რომელიც ძირითადად წარმოდგენილი იყო ტაძრებითა და სასახლეებით. ქვეყნის დიდ გამგებელზე - **მაჰარაჯაზე** იყვნენ დამოკიდებულნი მრავალრიცხოვანი მთავრები - **რაჯები**. გუპტას დინასტიის დროს წარმოიშვა ე.წ. მეფის ვაჟების წოდება. ისინი მთელი სიცოცხლის მანძილზე სამხედრო სამსახურში იყვნენ, რისთვისაც გასამრჯელოდ იღებდნენ მიწის განსაზღვრულ ნაკვეთს მასზე მცხოვრები გლეხებითურთ. გუპტას მეფეებს სავაჭრო, დიპლომატიური და კულტურული ურთიერთობა ჰქონდათ სასანურ ირანთან, ჩინეთთან.

გუპტას პერიოდში გაბატონებული რელიგია იყო ბრაჰმანიზმი. ბევრი მიმდევარი ჰყავდა ბუდიზმსაც. ბრაჰმანიზმის ახალი ფორმაა ინდუიზმი, რომელიც VI-VII საუკუნეებში ჩამოყალიბდა.

V საუკუნის ბოლოს და VI საუკუნის დასაწყისში გუპტას სახელმწიფოს მომაკვდინებელი დარტყმა მიაყენეს მეზობელმა ტომებმა. ამას ზედ დაერთო ქვეყნის შიდა აშლილობა და VI საუკუნის შუა ხანებისთვის გუპტას სახელმწიფომ არსებობა შეწყვიტა.

გუპტას იმპერიის პერიოდში მხატვრებმა და ხელოსნებმა მაღალ ხელოვნებას მიაღწიეს ლითონის დამუშავებაში. ქალაქ დელიში დღემდეა შემორჩენილი რკინის სვეტი, რომლის დამზადებას IV საუკუნის ბოლოსა და V საუკუნის დასაწყისს მიაკუთვნებენ. წვიმისა და მზის ზემოქმედების მიუხედავად მას ჟანგიც კი არ მოსდებია.

## გუპტების დინასტიის მეფეები 
* შრი-გუპტა (275—300)
* გჰატოტკაჩა (300—320)
* ჩანდრაგუპტა I (320—350)
* სამუდრაგუპტა (350—376)
* ჩანდრაგუპტა II (376—415)
* კუმარაგუპტა I (415—455)
* სკანდაგუპტა (455—470)
* კუმარაგუპტა II (470—475)
* ბუდჰაგუპტა (475—500)
* ვაინიაგუპტა (500—515)
* ნარასიმჰაგუპტა (515—530)
* კუმარაგუპტა III (530—540)
* ვიშნუგუპტა (540—550)

## რესურსები ინტერნეტში 
* გუპტას იმპერია

*  Frontline Article on Gupta Period Art 
*  Regents Prep:Global History:Golden Ages:Gupta Empire 

## სქოლიო 
კატეგორია:აზიის ყოფილი იმპერიები
კატეგორია:სახელმწიფოები ინდოეთის ისტორიაში
ავლაბარი (მრავალმნიშვნელოვანი)

**ავლაბარი** შეიძლება აღნიშნავდეს:

* ავლაბარი — თბილისის ერთ-ერთი უბანი
* ავლაბარი — თბილისის ერთ-ერთი მეტროსადგური
დიდუბე (მრავალმნიშვნელოვანი)

**დიდუბე** შეიძლება აღნიშნავდეს:

* დიდუბე — თბილისის ერთ-ერთი უბანი
* დიდუბე — თბილისის ერთ-ერთი მეტროსადგური
* დიდუბის რაიონი — თბილისის ერთ-ერთი რაიონი
სადგურის მოედანი (მრავალმნიშვნელოვანი)

**სადგურის მოედანი** შეიძლება აღნიშნავდეს:

* სადგურის მოედანი — მოედანი თბილისში
* სადგურის მოედანი 1 — თბილისის მეტროსადგური ახმეტელი-ვარკეთილის ხაზზე
* სადგურის მოედანი 2 — თბილისის მეტროსადგური საბურთალოს ხაზზე
სადგურის მოედანი 1 (თბილისის მეტრო)

**სადგურის მოედანი 1** — თბილისის მეტროპოლიტენის სადგური პირველ ხაზზე. სადგური მდებარეობს ნაძალადევსა და მარჯანიშვილს შორის. სადგური 1966 წლის 11 იანვარს გაიხსნა. სამშენებლო სამუშაოები განახორციელა „თბილმეტრომშენმა“.

ზედა სართული ჩაშენებულია მეტროპოლიტენის ადმინისტრაციულ შენობაში (არქიტექტორები ე. კვერნაძე, გ. მელქაძე). ქვედა სადგურის სივრცე გაყოფილია სამ ნაწილად თაღედით, რომელიც მარმარილოთი მოპირკეთებულ პილონებს ეყრდნობა. იატაკზე დაგებულია გრანიტის ფილები (არქიტექტორი ვ. აბრამიშვილი). ჭედური პანოების ავტორები არიან მოქანდაკეები ფ. მზარეულაშვილი და ი. ოჩიაური). ექსკალატორიდან მოსაცდელ დარბაზში გახსნილი თაღის ზემოთ თბილისის 1500 წლის იუბილესადმი მიძღვნილი ხმლისა და თასის ჰორელიეფური გამოსახულებაა.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „სადგურის მოედანი“ თბილისის მეტროს ოფიციალურ საიტზე
* მეტროსადგური „სადგურის მოედანი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
Under the Iron Sea

***Under the Iron Sea*** — ჯგუფ *Keane*-ის მეორე სტუდიური ალბომი, რომელიც გამოვიდა 2006 წელს.

## ალბომზე 
სადებიუტო ალბომის *Hopes and Fears* გამოცემის შემდეგ კინმა გამართა საკონცერტო ტურნე, რომელიც დასრულდა 2005 წლის ოქტომბერში. ცნობილი იყო, რომ ჯგუფში ბევრი უთანხმოება იყო, უშუალოდ ტომ ჩაპლინსა და ტიმ რაის-ოქსლის შორის. მიუხედავად ამისა, ახალ სიმღერებზე მუშაობა კვლავ მიმდინარეობდა. იმ დროისათვის ცნობილი იყო, რომ ოქსლიმ 50-მდე ახალი სიმღერა შექმნა.

ალბომის სახელწოდება მომდინარეობდს სიმღერის Crystal Ball ტექსტიდან. იგივე სახელწოდება აქვს ალბომის მერვე, ინსტრუმენტულ კომპოზიციას - The Iron Sea.

შესამჩნევია ცვლილებები როგორც სიმღერების არანჟირებაში, ასევე ალბომზე გამოყენებულ შრიფტში და ალბომის გაფორმებაში, რომლის ავტორიც არის მხატვარი სანა ანუკა.

პირველი სიმღერის სახით გამოჩნდა Atlantic, რომელიც გამოჩნდა 2006 წლის 25 აპრილს, კლიპთან ერთად. Is It Any Wonder? იყო შემდეგი სინგლი, რომლის კლიპიც გადაიღო რეჟისორმა კევინ გოდლიმ - მას ეკუთვნის ჯგუფების The Police და Duran Duran მუსიკალური ვიდეოები.

ალბომთან ერთად გამოიცა DVD Under the Iron Sea DVD, რომელსაც თან ახლავს წიგნის სახის მქონე ილუსტრირებული ზღაპარი.

## სიმღერების სია
ალბომის აშშ გამოცემაში Put It Behind You და The Iron Sea ერთ სიმღერად არის გაერთიანებული.

### დამატებითი DVD
#### ვიდეოები
# *Under the Iron Sea*-ს ჩაწერა – 23:55
# მოკლე ფილმი Atlantic-ის ვრცელი ვერსიის შესახებ  – 6:01
# Is It Any Wonder? (ვიდეო) – 3:01
# Is It Any Wonder?-ის გადაღება – 7:50

#### დუბლები
# Atlantic (დემო 29 იანვარი 2005) – 4:15
# Is It Any Wonder? (დემო 31 მარტი 2005) – 2:58
# Nothing in My Way (ჩაწერილია ცოცხლად Aragon Theater-ში, ჩიკაგო, 19 მაისი 2005) – 4:10
# Leaving So Soon? (დემო 29 ოქტომბერი 2005)
# A Bad Dream (დემო 7 ივლისი 2005)
# Hamburg Song (ჩაწერილია ცოცხლად Aragon Theater-ში, ჩიკაგო, 19 მაისი 2005)
# Put It Behind You (დემო 9 იანვარი 2005)
# The Iron Sea (Helioscentric-ში ჩაწერის სესია, 9 აპრილი 2005)
# Crystal Ball (დემო 7 ივლისი 2005)
# Try Again (ჩაწერილია ცოცხლად Aragon Theater-ში, ჩიკაგო, 19 მაისი 2005)
# Broken Toy (დემო 30 აგვისტო 2005) – 5:39
# The Frog Prince (დემო 7 ივლისი 2005) – 3:44

### ლათინური ამერიკის ტურნეს გამოცემის დამატებითი DVD
#Atlantic (ვიდეო)
#Is It Any Wonder? (ვიდეო)
#Crystal Ball (ვიდეო)
#Nothing in My Way (ვიდეო)
#A Bad Dream (ვიდეო)
#Is It Any Wonder?-ის გადაღება (ვიდეო)

### ტაივანური შეზღუდული გამოცემის დამატებითი DVD
#Is It Any Wonder? (ვიდეო)
#Crystal Ball (ჯგუფის ვერსია)
#Nothing in My Way (ვიდეო)
#Atlantic (ვიდეო)
#Is It Any Wonder?-ის გადაღება (ვიდეო)

## ჩარტები 
## სქოლიო 
კატეგორია:Keane-ის ალბომები
კატეგორია:2006 წლის ალბომები
კატეგორია:Island Records-ის ალბომები
ქვემო ბარღები

**ქვემო ბარღები** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში. მდებარეობს სამურზაყანოს დაბლობზე, ზღვის დონიდან 5 მ., გალიდან 15 კმ. საბჭოთა პერიოდში განვითარებული იყო მეჩაიეობა. 

## ლიტერატურა
კატეგორია:გალის მუნიციპალიტეტის სოფლები
სამურავი (პერსონაჟი)

**სამურავი** (ინგლ. *Wolverine*) — გამოგონილი პერსონაჟი Marvel Comics-ის სამყაროში. პირველად გამოჩნდა *გასაოცარი ჰალკის* 180-ე ნომერში (1974 წლის ოქტომბერი). შექმნილია მწერალი ლენ უეინისა და არტ-დირექტორი ჯონ რომიტა უფროსის მიერ, რომელსაც ეკუთვნის პერსონაჟის დიზაინი, გამოცემისათვის კი სამურავი პირველად ჰერბ ტრიმფემ დახატა. იქს-ადამიანების მწერალმა კრის კლერმონმა, ისევე, როგორც მწერალმა/ილუსტრატორმა ჯონ ბირნიმ, დიდი წვლილი შეიტანა პერსონაჟის დახვეწაში. ეს უკანასკნელი დაჟინებით მოითხოვდა, რომ სამურავი სხვა იქს-ადამიანებზე ასაკით უფროსი ყოფილიყო. ილუსტრატორმა ფრანკ მილერმა ითანამშრომლა კლერმონთან. მისი დახმარებით 1982 წლის სექტემბერ-დეკემბერში გამოიცა კომიქსის ოთხ-ნაწილიანი ლიმიტირებული სერიები (სახ. *Wolverine*), სადაც სამურავის ცნობილი ფრაზის, ''"I'm the best there is at what I do, but what I do isn't very nice,"* დებიუტი შედგა.

ჯეიმზ ჰოულეტი, იგივე **ლოგანი**, არის მუტანტი, რომელიც ფლობს ცხოველის-მსგავს მგრძნობელობას, საოცარ ფიზიკურ შესაძლებლობებს, ძვლის ბრჭყალებსა და განკურნების უნარს, რაც საშუალებას აძლევს სწრაფად შეიხორცოს ნებისმიერი ჭრილობა, განიკურნოს დაავადებებისგან, ტოქსინებისგან. იქს-იარაღის შექმნის დროს, როდესაც მუტანტის სხეულში მეტალი ადამანტიუმი შეიყვანეს, სწორედ ამ უნარმა გადაარჩინა იგი სიკვდილს. თავდაპირველად, სამურავი ერთ-ერთი ანტი-გმირი, ავტორიტეტის არმქონე მუტანტი იყო, რომელიც გამოჩნდა ამერიკულ კულტურაში ვიეტნამის ომის შემდგომ. მოგვიანებით იგი შეუერთდა იქს-ადამიანებს კომიქსში *გიგანტური ზომის იქს-ადამიანები'' #1 (1975 წლის მაისი) და მათთან ერთად განაგრძო ბრძოლა. ამჟამად ლოგანი გულშემატკივრების ერთ-ერთი უსაყვარლესი პერსონაჟია. სამურავი გამოჩნდა საკუთარ სოლო-კომიქსში 1988 წლიდან და ცენტრალური ფიგურა გახდა იქს-ადამიანების ისტორიების უმეტესობაში, ანიმაციებში, ვიდეო თამაშებსა და სრულმეტრაჟიან ფილმებში, სადაც მას ჰიუ ჯეკმენი ასახიერებს.

2008 წლის მაისში, გაზეთ Wizard-ის  ყველა დროის 200 საუკეთესო კომიქსის პერსონაჟს შორის სამურავმა პირველი ადგილი დაიკავა, იმავე წლის ივლისში კი გაზეთ Empire-ის 50 უდიდეს კომიქსის პერსონაჟს შორის - მეოთხე.

## რესურსები ინტერნეტში 
* 
* 
* 
* 

კატეგორია:1974 წლის კომიქსების პერსონაჟები
კატეგორია:Marvel Comics-ის სუპერგმირები
აფრიკის კავშირი

**აფრიკის კავშირი** — საერთაშორისო ორგანიზაცია, რომელიც აერთიანებს აფრიკის 54 სახელმწიფოს. აფრიკის კავშირი დააარსეს 1999 წლის 9 სექტემბერს. აფრიკის სახელმწიფოების ლიდერებმა ლიბიაში გადაწყვიტეს ორგანიზაციის შექმნა. 2002 წლის 9 ივლისს აფრიკის ერთიანობის ორგანიზაცია დასახელდა აფრიკის კავშირად. 

ორგანიზაციაში შედის აფრიკის ყველა სახელმწიფო გარდა მაროკოსი, რადგანაც კავშირში გაერთიანებულია დასავლეთი საჰარა, რომელსაც მაროკო თავის ტერიტორიად თვლის. 2009 წლის 20 მარტიდან კავშირის წევრობა დროებით შეუჩერდა მადაგასკარს ქვეყანაში გამეფებული პოლიტიკური კრიზისის გამო. 2012 წელს ორ ქვეყანას შეუჩერდა ასევე დროებით წევრის სტატუსი: 23 მარტს მალის  და 17 აპრილს გვინეა-ბისაუს სახელმწიფო გადატრიალებების გამო.

აფრიკის კავშირის ადმინისტრაცია ადის-აბებაში (ეთიოპია) მდებარეობს.

* ქვეყნების რაოდენობა — 53
* სამუშაო ენები — არაბული, ფრანგული, ინგლისური
* საერთო ფართობი — 29 757 900 კმ²
* მოსახლეობა — 850 მილიონი

## რესურსები ინტერნეტში 
*აფრიკის კავშირი 

## სქოლიო 
კატეგორია:საერთაშორისო ორგანიზაციები
კატეგორია:აფრიკა
კატეგორია:აფრიკის საერთაშორისო ორგანიზაციები
კატეგორია:ორგანიზაციები ანბანის მიხედვით
დელის სასულთნო

thumb|290px|დელის სასულთნო დროის სხვადასხვა მონაკვეთში
მინი|დელის სასულთნოში მოჭრილი მონეტები
**დელის სასულთნო** — XIII საუკუნეში წარმოქმნილი ინდური მუსულმანური სახელმწიფო. სახელმწიფოს სახელი მისი ცენტრის, დელის მიხედვით დაერქვა. დელის სასულთნო ინდოეთის ისტორიაში პირველი დიდი სახელმწიფო იყო, რომელსაც უცხო, მაჰმადიანური ხელისუფლება მართავდა. მაჰმადიანი დიდებულები თავიანთი პოზიციების განსამტკიცებლად დაპყრობილ ტერიტორიაზე ყველანაირად ხელს უწყობდნენ ისლამის გავრცელებას. ისინი სამხედრო და სამოქალაქო თანამდებობის დასაკავებლად უპირატესობას მუსულმანებს ანიჭებდნენ. გარდა ამისა, უწესებდნენ შეღავათებს გადასახადებში და სხვა. 

დელის სასულთნოში ისლამის, როგორც სახელმწიფო რელიგიის განმტკიცებამ, ახალი ტიპის შენობა-ნაგებობების, მეჩეთების, მინარეთების, მავზოლეუმების გაჩენა განაპირობა. ამასთანავე, დაქვეითდა ქანდაკება და ფერწერა, რადგან ისლამი კრძალავს ცოცხალი არსებების გამოსახვას.

XIII საუკუნის ბოლოს და XIV საუკუნის დასაწყისში ინდოეთის დიდი ნაწილი დელის სასულთნოს დაემორჩილა. მაგრამ სასულთნოს გაფართოებას არამყარი ხასიათი ჰქონდა, რადგან დიდებულთა ცალკეულ ჯგუფეფს შორის განუწყვეტელი ბრძოლა მიმდინარეობდა პირველობისათვის.

## ლიტერატურა
* 
* 

## რესურსები ინტერნეტში
*Delhi Sultanate Dynasty 
*List of rulers of Delhi 

კატეგორია:ინდოეთის ისტორია
განგი

**განგი** (სანსკ. **गङ्गा**,*Gaṅgā*) - ინდოეთის მთავარი მდინარე, ინდუიზმის სულიერი წყარო, საწყისს იღებს ჰიმალაებში, სადაც ორი მდინარის შეერთება ხდება: ბაგირათხი-განგი და ალანკანდა-განგი.

მდინარე განგს თავისი დელტა აქვს. განგის დელტაში მდებარეობს სახელმწიფო ბანგლადეში.

## იხილეთ აგრეთვე 
* ინდოეთის მდინარეების სია

## ლიტერატურა 
* 
* 
* 

## რესურსები ინტერნეტში 
* ON THINNER ICE 如履薄冰: signs of trouble from the Water Tower of Asia, where headwaters feed into all the great rivers of Asia (by GRIP, Asia Society and MediaStorm)
* Ganges in the Imperial Gazetteer of India, 1909 
* Melting Glaciers Threaten Ganges

კატეგორია:ინდოეთის მდინარეები
ხველა

**ხველა** — რეფლექსური  აქტი, რომელიც ჩვეულებრივ დაკავშირებულია სასუნთქი გზების  ლორწოვანი გარსის გაღიზიანებასთან (ნახველით, უცხო სხეულით, ანთებითი პროცესის დროს და სხვა). ხველა სასუნთქი გზების დაავადებების (პლევრიტი, ტრაქეიტი, ბრონქიტი, ფილტვების ანთება, ბრონქული ასთმა, ბრონქოექტაზია, ტუბერკულოზი და სხვა) ერთ-ერთი ძირითადი ნიშანია, იშვიათ შემთხვევაში შეიძლება გამოიწვიოს თავის ტვინის ხველის ცენტრის აგზნებამ (ე. წ. ნერვული ხველა შიშისა და სხვათა დროს).

## ლიტერატურა 
კატეგორია:რეფლექსები
კურმანჯი (ენა)

**კურმანჯი** () — ქურთული ენის უდიდესი დიალექტი. ფაქტობრივად, ცალკე დამოუკიდებელი ენა. აქვს ბევრი საერთო სხვა ქურთულ დიალექტებთან, როგორებიცაა სორანი, ზაზაკი, გორანი, ლეკი.

## ანბანი 
## იხილეთ აგრეთვე 
*სორანი

## სქოლიო 
კატეგორია:ქურთული ენა
ფრიცი

[მინი|[ფრიდრიხ II დიდი, რომლის სახელს უკავშირდება მეტსახელ „ფრიცის“ წარმოშობა.]]
**ფრიცი** (), *მრავლ.* **ფრიცები** — სახელ ფრიდრიხის კნინობითი ფორმა და ზედმეტსახელი, რომლითაც ხშირად გერმანელებს მოიხსენიებენ. ზედმეტსახელის წარმოშობა უკავშირდება ფრიდრიხ II დიდის სახელს, რომლის ზედმეტსახელი იყო „ბებერი ფრიცი“ (). მეორე მსოფლიო ომის დროს მოკავშირეები „ფრიცებს“ ვერმახტის ჯარისკაცებს ეძახდნენ (გერმანელები კი ბრიტანელებს — ტომებს, ხოლო რუსეთის — ივანებს). საბჭოთა პროპაგანდა მეტსახელს ნეგატიურ კონოტაციაში იყენებდა.

## სქოლიო 
კატეგორია:ეროვნული ზედმეტსახელები
კატეგორია:მეორე მსოფლიო ომი
Apples and Oranges (სიმღერა)

„**Apples and Oranges**“ () — ინგლისურ როკ-ჯგუფ პინკ ფლოიდის მესამე ბრიტანული და უკანასკნელი სინგლი, რომელიც სიდ ბარეტმა დაწერა.

## ისტორია 
სინგლის B-გვერდზე იყო  რიჩარდ რაიტის დაწერილი „Paint Box“. სიმღერა არის გოგოს შესახებ, რომელსაც მთხრობელი ხვდება სუპერმარკეტში. ეს არის ერთ-ერთი პინკ ფლოიდის ცოტაოდენი სიმღერიდან, რომლებიც უშუალოდ სიყვარულს ეხება.

ეს იყო ჯგუფის პირველი სინგლი, რომელიც ვერ მოხვდა ბრიტანულ ჩარტებში და მათმა ამერიკულმა ლეიბლმა   Tower Records-მა სანაცვლოდ გამოსცა სინგლი „Flaming“/„The Gnome“, რომელიც მხოლოდ აშშ-ში გამოვიდა. „Apples and Oranges“-ის წარუმატებლობას ხშირად ასახელებენ 1967 წელს ბარეტის მზარდი ფსიქიკური არასტაბილურობის ერთ-ერთ მიზეზად. უოტერსი სინგლის გაყიდვების დაბალ მაჩვენებელს აბრალებდა ნორმან სმითს:„Apples and Oranges გაანადგურა წარმოებამ. ეს ძალიან კარგი სიმღერაა.“

სინგლის ორივე მხარე დამუშავებული იყო სტერეოსთვის, მაგრამ  Columbia-მ არჩია მონო ვერსიების გამოშვება, რადგან იმ დროისთვის სტერეო სინგლები ბრიტანეთში არ ითვლებოდა სტანდარტად. Apples and Oranges-ის მონო ვერსია განსხვავდება სტერეოსაგან, ეს უკანასკნელი შეიცავს დამატებით დაუმუშავებელ მასალას. Paintbox-ის სტერეო ვერსია პირველად გამოჩნდა 1971 წლის კრებულში *Relics*. ორივე სიმღერის სტერეო ვერსია კი გამოჩნდა 1974 წლის კრებულში *Masters of Rock*. დანარჩენი ოთხი ადრეული ბრიტანული სინგლი თავიდანვე მონოს სახით ჩაიწერა. „Arnold Layne“, „See Emily Play“, „It Would Be So Nice“, და „Point Me at the Sky“ არსებობს მხოლოდ მონოს ან ყალბი სტერეოს სახით, ხოლო „Julia Dream“ და სავარაუდოდ „Careful With That Axe, Eugene“ მოგვიანებით გადაამუშავეს სტერეოდ, *Relics*-ზე შესატანად. Apples and Oranges-ის მონო და სტერეო ვერსიები და „Paintbox“-ის მონო ვერსია შეტანილია The Piper at the Gates of Dawn-ის 40-ე საიუბილეო გამოცემაში.

## პრომო-ფილმი 
პინკ ფლოიდმა, ბარეტთან ერთად, თავის პირველ ამერიკულ სატელევიზიო გამოსვლაზე, გადაცემაში  American Bandstand, შეასრულა ეს სიმღერა ფონოგრამით. ბარეტის დევიდ გილმორით ჩანაცვლების შემდეგ, ჯგუფმა გადაიღო პრომო კლიპი  ბელგიაში, ხილეულის მაღაზიაში, სადაც უოტერსი ვოკალური ნაწილის შესრულებას განასახიერებს.

## ციტატები 
.

## პერსონალი 
* სიდ ბარეტი - გიტარა და ვოკალი
* რიჩარდ რაიტი - კლავიშებიანი საკრავები და დამატებითი ვოკალი
* როჯერ უოტერსი - ბას-გიტარა და დამატებითი ვოკალი
* ნიკ მეისონი - დასარტყმელი საკრავები და პერკუსია

## სქოლიო 
კატეგორია:პინკ ფლოიდის სიმღერები
კატეგორია:1967 წლის სიმღერები
კატეგორია:1967 წლის სინგლები
რაიონი

**რაიონი** — ქვეყნის ტერიტორიის ადმინისტრაციული ერთეული, პოსტსაბჭოთა სივრცეში ტერიტორიის დაყოფის ერთ-ერთი ყველაზე გავრცელებული ფორმა. ტერმინი მომდინარეობს ფრანგული სიტყვისგან rayon (ითარგმნება როგორც: ფიჭა, დეპარტამენტი). რაიონი შეიძლება აღნიშნავდეს ტერიტორიულ დანაყოფს როგორც ქვეყნის ისე ქალაქის დონეზე. ტერმინი ინგლისურად ითარგმნება როგორც District.

## სქოლიო 
*
მცხეთობა

მინი|მლოცველები სვეტიცხოველში მცხეთობას, 2007 წ.
**მცხეთობა**, *სვეტიცხოვლობა*, *კვართის დღესასწაული* — ქრისტიანული დღესასწაული საქართველოში. იმართება ქ. მცხეთის საკათედრო ტაძარში, სვეტიცხოველში, 14 ოქტომბერს (ახ. სტ.). დაწესებულია საქართველოს მართლმადიდებელი ეკლესიის მიერ სადიდებლად „კვართისა საუფლოჲსა და სვეტისა ღმრთივბრწყინვალისა და მირონმდინარისა“. ამ დღეს ასევე აღინიშნება მეფე მირიანისა და დედოფალ ნანას, წმინდა სიდონიასა და აბიათარის ხსენებაც.

ლეგენდის მიხედვით, იესო ქრისტეს კვართი წილად ხვდათ მცხეთელ ებრაელებს, ელიოზსა და ლონგინოზს, რომლებიც ქრისტეს ჯვარცმას ესწრებოდნენ. ელიოზმა სიწმინდე მცხეთაში ჩამოიტანა და თავის დას, მართლმორწმუნე სიდონიას გადასცა, რომელმაც კვართი მკერდზე მიიხუტა და სული განუტევა. ელიოზმა თავისი და კვართითურთ დაკრძალა. საფლავზე ამოსულა მშვენიერი ხე, რომელიც სამი საუკუნის შემდეგ მეფე მირიანის ბრძანებით ეკლესიის ასაშენებლად მოუჭრიათ ხუროებს, მისგან დაუმზადებიათ შვიდი სვეტი, მ.შ. ერთი, სახილველად საკვირველი და სასწაულმოქმედი, ვერ აღუმართავთ. იგი მხოლოდ წმ. ნინოს ლოცვა-ვედრების შემდეგ აღმართულა იმ ადგილზე, სადაც ქრისტეს კვართი იყო დაკრძალული. აქ აშენდა სვეტიცხოვლის ტაძარიც.

ისტორიულად ამ დღეს იმართებოდა დიდი წირვა და მრავალი მლოცველი მოდიოდა საკლავითა და უსისხლო შესაწირავით. წირვის შემდეგ მლოცველები ტაძრის გალავანში შლიდნენ სუფრას და იმართებოდა პურობა. საქართველოს დამოუკიდებლობის აღდგენის (1991 წ.) შემდეგ მცხეთობის დღესასწაული აღდგა და ოფიციალურ უქმე დღედ გამოცხადდა. ტრადიციულად ამ დღეს წირვას სრულიად საქართველოს კათოლიკოს-პატრიარქი აღავლენს სვეტიცხოველში, ხოლო შემდეგ იმართება სახალხო სეირნობა მცხეთის ქუჩებში, საესტრადო და ხალხური შემოქმედების კონცერტები, გამოფენები, სპორტული შეჯიბრებები.

## ლიტერატურა 
**სოხაძე, ა*., ქსე, ტ. 7, გვ. 258. თბ., 1984

## რესურსები ინტერნეტში 
*სვეტიცხოვლობა, *www.orthodoxy.ge*
*მცხეთა-მთიანეთი: დღესასწაულები , სამხარეო ადმინისტრაციის საიტი

კატეგორია:საქართველოს დღესასწაულები
კატეგორია:ქრისტიანული დღესასწაულები
Dimmu Borgir

**Dimmu Borgir** — ნორვეგიული მელოდიური ბლეკ-მეტალ ჯგუფი, რომელიც ჩამოყალიბდა 1993 წელს.

## ისტორია
ჯგუფი ჩამოაყალიბა სამმა ადამიანმა: შაგრატი (Shagrath), სილენოზი (Silenoz) და ტოდალვი (Tjodalv). ცოტა ხნის შემდეგ კი მათ შეურთდა ბრინიარდ ტრისტანი და სტიან აარსტადი. ისინი უკრავდენენ ტიპურ 80-იანი წლების ბლეკ მეტალს. მათი პირველი ალბომი, სახელად For All Tid, გამოვიდა 1994 წელს.

2 წლის შემდეგ კი მათ გამოუშვეს ალბომი „Stormblast“. ეს იყო უკანასკნელი ალბომი ჯგუფისა, სადაც ისინი ნორვეგიულად ასრულებდნენ. დიდი აუდიტორიისთვის მათ დაიწყეს ინგლისურად სიმღერა. მინი ალბომის „Devil's Path“ შემდეგ ჯგუფი დატოვა ტრისტანმა და მის ადგილას მოვიდა ნაგაში. ამავე დროს ჯგუფს გამოაკლდა აარსტადი (კლავიშებიანი საკრავები). იგი ჯარში გაიწვიეს.

1997 წელს ჯგუფი საქვეყნოდ ცნობილი ხდება. ხოლო მეათე ალბომი „Darkness Triumphant“ ძალიან პოპულარული გახდა და დიდი ტირაჟით გაიყიდა. ალბომის „Darkness Triumphant“ გამოსვლის შემდეგ ჯგუფში მოვიდა გიტარისტი ასტენუ. მისი მოსვლის შემდეგ შაგრატი მხოლოდ ვოკალისტი გახდა. ასტენუ ავსტრალიიდან ნორვეგიაში სოლო კარიერის შესაქმელად ჩამოვიდა. მაგრამ იგი შაგრტამა მიიწვია თავის ჯგუფში.

ტოლადს ოჯახური პრობლემების გამო ცოტა ხნით ჯგუფის დატოვება მოუხდა. მის ადგილზე კი მოვიდა აგრესორი. მაგრამ ტურის დროს უთანხმოება მოხდა და აგრესორი და ასტენუ ჯგუფიდან გააგდეს. 1999 წელს ჯგუფში მოვიდა Cradle Of Filth-ის ყოფილი დრამერი ნიკოლას ბარკერი.

## შემადგენლობა
ჯგუფის ჩამოყალიბებიდან ბევრჯერ შეიცვალა შემადგენლობა. დღესდღეობით იგი ასეთია:

*შაგრათი - ვოკალი (1993-დღემდე)
*სილენოზი - რითმ გიტარა (1993 - დღემდე)
*გალდერი (წამყვანი გიტარა (2000-დღემდე)
*საირუსი - ბას გიტარა (სესიური მუსიკოსი, 2010 - დღემდე)
*გეირ ბრატლანდი - კლავიშები (სესიური მუსიკოსი, 2010 - დღემდე)
*დარაი - დასარტყმელი საკრავები (სესიური მუსიკოსი, 2008 - დღემდე)

## დისკოგრაფია
**For all tid* (1994)
**Stormblåst* (1996)
**Enthrone Darkness Triumphant* (1997)
**Spiritual Black Dimensions* (1999)
**Puritanical Euphoric Misanthropia* (2001)
**Death Cult Armageddon* (2003)
**Stormblåst MMV* (2005)
**In Sorte Diaboli* (2007)
**Abrahadabra* (2010)
**Eonian* (2018)

## რესურსები ინტერნეტში 
* ოფიციალური საიტი
* Dimmu Borgir საიტზე MySpace

კატეგორია:ნორვეგიული სიმფონიური ბლეკ-მეტალ ჯგუფები
კატეგორია:Nuclear Blast-ის შემსრულებლები
კატეგორია:1993 წელს ჩამოყალიბებული ჯგუფები
ბიოსი (ჯგუფი)

**ბიოსი** (BIOS, ანუ Biosystem, ცოცხალი სისტემა) — ქართული ალტერნატიული როკ-ჯგუფი. იგი დაარსდა 2006 წლის დეკემბერში, მაგრამ საბოლოოდ ჩამოყალიბდა 2007 წლის იანვარში.

## შემოქმედება 
ჯგუფის პირველმა სინგლმა „No Way“ გაიჟღერა არა ერთ რადიოსადგურზე. ეს იყო მისი პირველი ნამუშევარი და ცდა. ამის შემდეგ ჯგუფმა კიდევ 2 სიმღერა გამოუშვა, სახელწოდებით „საით?“ და „Hey“. ამ უკანასკნელზე მან კლიპიც გადაიღო, რომელშიც ასახულია ბიოსი კონცერტის დროს.

## წევრები 
*ბესო ციხელაშვილი - ვოკალი (წამყვანი) 
*გელა ასლამაზოვი - გიტარა (წამყვანი)
*მიშა ჭელიძე (Miken) - გიტარა, ვოკალი
*დათო ჩანგოშვილი - დასარტყმელი საკრავები
*გია ბაბილაშვილი - ბას გიტარა

კატეგორია:ქართული ალტერნატიული როკ-ჯგუფები
კატეგორია:2006 წელს ჩამოყალიბებული ჯგუფები
The Cranberries

**The Cranberries** () — ირლანდიური ჯგუფი, რომელიც ჩამოყალიბდა ლიმერიკში 1990 წელს. მისი თავდაპირველი სახელწოდება იყო The Cranberry Saw Us, რომელიც მოგვიანებით შეცვლილი იქნა ვოკალისტ დოლორეს ო'რიორდანის მიერ. მიუხედავად იმისა, რომ ჯგუფი უშუალოდ როკ მუსიკის ჟანრში მოღვაწეობდა, იგი ასევე ასრულებდა პოსტ პანკს და პოპ როკს.

**The Cranberries** ცნობილი გახდა 1990 წლის სადებიუტო ალბომით ''Everybody Else Is Doing It, So Why Can't We?*, რომელიც აშშ-ში გაიყიდა 5 მილიონი ასლის ოდენობით. 90-იან წლებში The Cranberries იქცა ერთ-ერთ წარმატებულ როკ-ჯგუფად და გაყიდა თავისი ალბომების 12.5. მილიონი ასლი.

## ისტორია
### წარმოშობა: 1990-1992
თავდაპირველად, ნოელისა და მაიკ ჰოგანის მიერ ჩამოყალიბებული იქნა ჯგუფი სახელწოდებით The Cranberry Saw Us. ვოკალისტი იყო ნაიელ კუინი. მოგვიანებით ჯგუფმა გამოაქვეყნა განცხადება იმის თაობაზე, რომ ეძებს ვოკალისტ გოგონას.

## დისკოგრაფია
**სტუდიური ალბომები**

* *Everybody Else Is Doing It, So Why Can't We?* (1993) 
* *No Need to Argue* (1994) 
* *To the Faithful Departed* (1996) 
* *Bury the Hatchet* (1999) 
* *Wake Up and Smell the Coffee* (2001)
* *Roses* (2012)
* *Something Else* (2017)
**In the End'' (2019)

## რესურსები ინტერნეტში
* 
* დოლორეს ო’რიორდანი 
* 
* 

კატეგორია:ირლანდიური როკ-ჯგუფები
კატეგორია:1990 წელს ჩამოყალიბებული ჯგუფები
კატეგორია:The Cranberries
It Would Be So Nice

„**It Would Be So Nice**“ () — რიჩარდ რაიტის მიერ დაწერილი ინგლისური პროგრესული როკ-ჯგუფ პინკ ფლოიდის სიმღერა. იგი გამოიცა, როგორც ჯგუფის მეოთხე სინგლი. სიმღერა არ შეიტანეს 1971 წლის კომპილაციურ ალბომში *Relics* და 1992 წელს *The Early Singles*-ის გამოცემამდე მისი მოსმენა შესაძლებელი იყო მხოლოდ ალბომზე *Masters of Rock*. სინგლის B-მხარეზე ჩაწერილი „Julia Dream“, რომელიც დაწერა ჯგუფის ბას-გიტარისტმა როჯერ უოტერსმა, ასევე შევიდა *The Early Singles*-ში. სინგლი ჩარტებში ვერ მოხვდა.

## ორი ვერსია 
1968 წელს გამოქვეყნებული საგაზეთო სტატიის მიხედვით, არსებობს სინგლის ორი ვერსია, ოდნავ განსხვავებული ტექსტით. ავტორის თქმით, პირველ ვარიანტში ნახსენები იყო ბრიტანული გაზეთი Evening Standard. ამის გამო სიმღერა BBC-მ დაიწუნა მკაცრი ანტი-სარეკლამო პოლიტიკის გამო, რომელიც კრძალავდა ნებისმიერი პროდუქტის დასახელებას. ჯგუფი იძულებული გახდა ჩაეწერა სპეციალური ვერსია BBC-სთვის, რომელშიც გაზეთის სახელწოდება შეცვლილი იყო Daily Standard-ით (არარსებული გაზეთის სახელწოდებით). მხოლოდ ეს ვერსია გამოიცა გრამფირფიტებზე და კომპაქტ-დისკებზე. ცნობილი არ არის, რამდენი დისკი არსებობს, რომელზეც Evening Standard არის ნახსენები, ან საერთოდ არსებობს თუ არა ასეთი.

## ციტატები 
წიგნში *The Dark Side of the Moon: The Making of the Pink Floyd Masterpiece* ჯონ ჰარისი წერს სიმღერის შესახებ:

პირველი ჩანაწერი, რომელიც პინკ ფლოიდმა გამოუშვა სიდ ბარეტის წასვლის შემდეგ, იყო რიკ რაიტის თითქმის აუტანლად ახირებული ”It Would Be So Nice”, სინგლი, რომელიც არასერიოზულმა მელოდიამ აქცია უმნიშვნელო მოვლენად, რომელმაც ვერ შეძლო ბრიტანული ჩარტების შეწუხება. როგორც როჯერ უოტერსი მოგვიანებით იხსენებს, ”ის არავის მოუსმენია, იმიტომ რომ ასეთი საზიზღარი ჩანაწერი იყო”. უოტერსის კომპოზიციური მცდელობები უფრო იმედის მომცემი იყო. ”Julia Dream”, სინგლის B-მხარე, აჩვენებდა იმავე პრობლემას: მიუხედავად იმისა, რომ ჯგუფს აშკარად უნდოდა სიდ ბარეტის ესთეტიკის შენარჩუნება, მათი მცდელობები უიმედოდ არასერიოზული იყო.

ნიკ მეისონმა კიდევ უფრო ხმამაღლა გამოთქვა თავისი ანტიპატია ამ სიმღერისადმი, მან თქვა რომ იგი ძალიან საშინელია. იგი აგრეთვე იხსენებდა:

ჩვენ ვიყავით როკ-ენ-როლური ჯგუფი და თუ თქვენ როკ-ენ-როლური ჯგუფი ხართ, უნდა გსურდეთ, რომ თქვენი ჩანაწერი #1 გახდეს. თქვენ დაუკარით, მაგრამ გეუბნებიან - „აი აქედან რამე მოაშორეთ“ ან რაღაც მსგავსს - და ასრულებთ. თქვენ რეკავთ Evening Standard-ში და ეუბნებით - „იცით, რომ BBC-ზე ჩვენს სიმღერას არ დაატრიალებენ, ვინაიდან იქ თქვენი გაზეთია ნახსენები?“

რიჩარდ რაიტი:

ამ სტრიქონში Daily Standard გამოვიყენეთ, რათა მშვიდად ყოფილიყვნენ.

## სხვა ვერსიები 
სიმღერის ვერსია შეტანილია Captain Sensible-ის მეორე სოლო ალბომში *The Power of Love*.

## პერსონალი 
* რიჩარდ რაიტი - ძირითადი ვოკალი, ორგანი, ფორტეპიანო, მელოტრონი
* დევიდ გილმორი- რითმ გიტარა, დამატებითი ვოკალი
* როჯერ უოტერსი - ბასი, დამატებითი ვოკალი
* ნიკ მეისონი- დასარტყმელი საკრავები

## სქოლიო 
კატეგორია:პინკ ფლოიდის სიმღერები
კატეგორია:1968 წლის სიმღერები
კატეგორია:1968 წლის სინგლები